తెలంగాణలో మహిళా తహసీల్దార్ దారుణహత్య WATCH LIVE TV
పంచ్ పడాల్సిందే.. నేడు లంకతో తొలి వన్డే
టెస్టు సిరీస్‌లో శ్రీలంకను వైట్‌వాష్ చేసిన భారత్.. ఇప్పుడు అదే జట్టుతో వన్డే సిరీస్‌కు సిద్ధమైంది.
TNN | Updated:
Aug 20, 2017, 11:25AM IST
టెస్టు సిరీస్&zwnj;లో శ్రీలంకను వైట్&zwnj;వాష్ చేసిన భారత్.. ఇప్పుడు అదే జట్టుతో వన్డే సిరీస్&zwnj;కు సిద్ధమైంది. భారత్, శ్రీలంక మధ్య ఐదు వన్డేల సిరీస్&zwnj;లో భాగంగా తొలి వన్డే ఆదివారం దంబుల్లాలో జరగబోతోంది. ఈ సిరీస్ ద్వారా 2019 ప్రపంచ కప్&zwnj;లో భారత జట్టును తయారు చేసుకునే పనులు బీసీసీఐ మొదలుపెట్టింది. అయితే టెస్టు సిరీస్ ఓటమితో ఆత్మవిశ్వాసం కోల్పోయిన ఆతిథ్య శ్రీలంక వన్డేల్లోనైనా కోహ్లీ సేనకు గట్టి పోటీనివ్వాలని పట్టుదలగా ఉంది. దీనికి అనుగుణంగానే జట్టును తయారుచేశారు. టెస్టులతో పోలిస్తే వన్డేలకు శ్రీలంక జట్టు మెరుగ్గా కనిపిస్తోంది.
2019 వన్డే ప్రపంచకప్&zwnj;కు ఇంకా 20 నెలలకు పైగా సమయముంది. ఐతే ఇప్పట్నుంచే ఆ మెగా టోర్నీకి టీమ్ ఇండియా సన్నాహాలు మొదలుపెట్టేసింది. ఈ సిరీస్ నుంచే ఆటగాళ్ల ప్రదర్శనపై దృష్టిసారించనుంది. మరోవైపు శ్రీలంక కూడా అదే దృష్టితో ఈ సిరీస్&zwnj;ను కీలకంగా భావిస్తోంది. ప్రస్తుతం ఐసీసీ వన్డే ర్యాంకింగ్స్&zwnj;&zwnj;లో శ్రీలంక ఎనిమిదో స్థానంలో ఉంది. ఈ సిరీస్&zwnj;లో రెండు వన్డేలు గెలిస్తే ఆ స్థానాన్ని పదిలం చేసుకుని, ప్రపంచకప్&zwnj;కు నేరుగా అర్హత సాధిస్తుంది. లేదంటే కష్టాల్లో పడినట్టే.